**LAZDIJŲ R. KAPČIAMIESČIO EMILIJOS PLIATERYTĖS MOKYKLOS**

**2018 METŲ VEIKLOS ATASKAITA**

**I. BENDROJI INFORMACIJA**

**1.1. Bendrosios nuostatos (švietimo įstaigos pavadinimas, kontaktai).**

Lazdijų r. Kapčiamiesčio Emilijos Pliaterytės mokykla. Įmonės kodas 290633160. Mokyklos buveinė – LT-67313, Lazdijų r. sav., Kapčiamiesčio sen., Kapčiamiesčio mstl., Taikos g. 11. Tel.: 8 318 43148, Faks.: 8 318 43189, el.p.: [kapciamiescio.mokykla@lazdijai.lt](mailto:kapciamiescio.mokykla@lazdijai.lt)

**1.2. Švietimo įstaigos veiklos kokybės įsivertinimas, rezultatai, veiklos tobulinimo veiksmų planas ir pasiekti rezultatai.**

2017 m. platusis veiklos kokybės įsivertinimas parodė, kad rodiklį „Asmens branda. Pasiekimai ir pažanga“ respondentai įvertino žemiausiu rodikliu 2,7. Todėl 2018 m. buvo atlikta šio klausimo detalesnė 5-10 klasių mokinių apklausa. Apklausoje dalyvavo 90% mokinių. Išanalizavus gautus duomenis, gauti rezultatai:

1. Mokinai pasitiki savo jėgomis - 80%.

2. Geba bendradarbiauti su kitais mokiniais – 72%.

3. Tolerantiški – 68%.

4. Su mokytojais elgiasi pagarbiai -92%.

5. Mokytojai su mokiniais elgiasi pagarbiai – 92%.

6. Supranta mokymosi svarbą ir turi karjeros siekių – 72%.

7. Geba susirasti ir analizuoti informaciją apie pasaulio kaitos tendencijas internete -52%.

8. Dalyvauja mokyklos renginiuose – 90%.

9. Mokytis pagal savo amžių yra lengva- 57%.

10. Kai nesupranta mokomo dalyko, kreipiasi į mokytojus -95%.

11. Mokiniai yra atsakingi už savo veiksmus ir pasirinkimus – 57%.

12. Mokosi nuosekliai, nepraleisdami temų – 60%.

13. Dėstomų pamokų tempas man tinkamas – 70%.

14. Mokytojai mokinius pagiria - 75%.

15. Klasė džiaugiasi mokinio pasiekimais -56%.

16. Dalyvauja projektinėje veikloje- 80%.

17. Dalyvauja mokyklos organizuojamuose renginiuose -75%.

18. Savanoriauja (Caritas, „Maisto bankas“) – 20%.

19. Dalyvauja popamokinėje veikloje – 70%.

20. Dalyvauju olimpiadose, konkursuose (pvz. „Kengūra“, „Olympis“, „Pangėja“ ir kt.) -30%.

IŠVADOS:

1. Tarp mokinių ir mokytojų yra pagarbūs santykiai.

2. Naudojame EDUKA dienyną, kuriame kiekvienas mokinys gali matyti savo pažangą.

3. Mokiniai pasitiki mokytojo kompetencija.

4. Dalyvauja popamokinėje veikloje, mokykloje vykdomų projektų veikloje.

5. Mokiniai savanoriauja.

6. Dalyvauja olimpiadose, konkursuose, varžybose.

Rekomenduojama 2019 metais:

1. Mokyti susirasti ir analizuoti informaciją apie pasaulio kaitos tendencijas internete.

2. Ugdyti mokinių tolerantiškus santykius, kurie išmokytų pasidžiaugti ne tik savo, bet ir klasės draugo sėkme.

3. Pratinti mokinius dirbti savarankiškai ir atsakingai, kad, praleidus pamokas suvoktų - spragas teks išmokti savarankiškai, o mokytojas tik padės, patikrins.

4. Sudominti karjeros siekiais, kiekvienam sekti savo pažangą, įsivertinti galimybes ir planuoti ateitį.

**1.3. Mokymosi aplinka, ugdymo proceso organizavimas (palyginti šių ir praėjusių metų statistiniai duomenys):**

**1.3.1. Mokinių skaičius ir jo pokytis per 2017 - 2018 m.**

2017/2018 m. m. mokykloje mokėsi 92 vaikai: 11 ikimokyklinukų, 5 priešmokyklinukai, 1-4 klases – 27 mokiniai, 5-10 klases – 49 mokiniai.

2017/2018 m. m. sukomplektuota viena jungtinė 1-2 klasė.

2017/2018 m. m. 1-9 klasėse ir priešmokyklinio ugdymo grupėje mokėsi 25 mokiniai, turintys kalbos ir komunikacijos sutrikimų, pagal pritaikytas Bendrąsias programas buvo mokoma 12 mokinių.

Nuo 2017 m. rugsėjo 1 d. mokykloje įsteigta pailgintos dienos grupė (trukmė – 6 valandos) priešmokyklinio ugdymo grupės ir pradinių klasių mokiniams. Grupę lankė 24 mokiniai.

2018/2019 m. m. mokykloje mokosi 91 vaikas: 10 ikimokyklinukų, 8 priešmokyklinukai, 1-4 klases – 25 mokiniai, 5-10 klases – 48 mokiniai.

2018/2019 m. m. sukomplektuoti 9 komplektai (viena jungtinė 2-3 klasė).

2018/2019 m. m. 1-9 klasėse ir priešmokyklinio ugdymo grupėje mokosi 25 mokiniai, turintys kalbos ir komunikacijos sutrikimų, pagal pritaikytas Bendrąsias programas mokoma 13 mokinių.

Pailgintos darbo dienos grupę (trukmė – 6 valandos) lanko 15 mokinių.

Iki 2018 m. birželio mėn. mokykloje dirbo 1 spec. pedagogė su viena 7 klasės mokine, kuriai dėl sunkių judesio ir padėties bei lėtinių neurologinių sutrikimų skirtas mokymas namuose.

Mokykloje dirba logopedė-spec. pedagogė (0,35 etato), psichologė (0,2 etato) bei socialinė pedagogė (0,5 et.).

Nuo 2017 m. rugsėjo 1 d. trečioje klasėje pradėjo mokytis sugrįžusi iš užsienio mokinė. Jai buvo sudarytas individualus mokymosi planas, skirta 2 val. per savaitę individualioms konsultacijoms (lietuvių kalbos spragoms pašalinti). Teikiama psichologo, specialiojo pedagogo, logopedo, socialinio pedagogo pagalba. Mokinė puikiai adaptavosi mokykloje, stebima pažanga, laisviau kalba lietuviškai.

**1.3.2. Ikimokyklinis ugdymas**

2017/2018 m. m. ikimokyklinio ugdymo grupę lankė 11 vaikų nuo trijų iki šešerių metų amžiaus. 5 vaikai grupę lankė 4 val., 6 vaikai – 8 val. Viena mergaitė turi vidutinių specialiųjų ugdymosi poreikių. Jai buvo teikiama logopedo pagalba.

2018/2019 m. m. ikimokyklinio ugdymo grupę lanko 10 vaikų nuo trijų iki šešerių metų amžiaus. 2 vaikai grupę lanko 4 val., 8 vaikai – 8 val. Viena mergaitė turi vidutinių specialiųjų ugdymosi poreikių. Jai teikiama logopedo pagalba.

Ugdymo ikimokyklinėje grupėje tikslas – padėti vaikui tenkinti prigimtinius, kultūrinius, socialinius, pažintinius ir meninius poreikius. Ugdymas vykdomas pagal direktoriaus patvirtintą programą, kurioje vaikų veiklą organizuoti numatyta remiantis socialine, sveikatos saugojimo, pažintine, komunikacine ir menine kompetencijomis. Veikla planuojama atsižvelgiant į vaikų amžių, poreikius ir pomėgius sudarant sąlygas kūrybiškumo plėtotei, žaidybinei veiklai, eksperimentavimui, supratimo apie supantį pasaulį plėtojimui, visapusiškam vaikų sveikatos saugojimui ir stiprinimui.

**1.3.3. Priešmokyklinis ugdymas.**

Priešmokyklinio ugdymo grupės veikla yra vientisas procesas. Priešmokyklinio ugdymo grupėje dirba vienas pedagogas. Ji neskaidoma į atskirus dalykus ir vyksta integruotai. Užsiėmimų pobūdį (žaidimai, veikla grupėje, išvykos ir kt.) ir trukmę lemia ugdymo(si) tikslai bei grupės poreikiai.

2017/18 m. m. priešmokyklinio ugdymo grupę lankė 5 vaikai, 2017/18 m. m. – 8 vaikai.

Pagrindinis ugdymo(si) tikslas – laiduojant vaiko asmenybės skleidimąsi ugdyti aktyvų, savimi ir savo gebėjimais pasitikintį, stiprią pažinimo motyvaciją turintį vaiką; sudaryti prielaidas tolesniam sėkmingam ugdymui(si). Nemažas dėmesys skiriamas vaikų socialinių įgūdžių tobulinimui, savarankiškumo ir atsakomybės ugdymui, gebėjimui bendrauti, saviraiškai, kalbėjimui ir klausymui, pasaulio pažinimui bei praktinei veiklai.

**1.3.4. Pradinio ugdymo rezultatai.**

Pradinio ugdymo koncentre 2017/18 m. m. mokėsi 27 mokiniai.

**2017/18 m. m. mokymosi rezultatai:**

|  |  |  |  |
| --- | --- | --- | --- |
| **Klasė / klasę baigusių mokinių skaičius** | **Lietuvių kalba (Lygis)** | | |
| **Patenkinamas**  **(dalis %)** | **Pagrindinis**  **(dalis %)** | **Aukštesnysis**  **(dalis %)** |
| 1 / 5 | - | 2 (40%) | 3 (60%) |
| 2 / 5 | 1 (20%) | 2 (40%) | 2 (40%) |
| 3 / 8 | 2 (25%) | 4 (50%) | 2 (25%) |
| 4 / 9 | 2 (22,2%) | 4 (44,5%) | 3 (33,3%) |
| **Viso:** | **5 (18,5%)** | **12 (44,5%)** | **10 (37%)** |

|  |  |  |  |
| --- | --- | --- | --- |
| **Klasė / klasę baigusių mokinių skaičius** | **Matematika (Lygis)** | | |
| **Patenkinamas**  **(dalis %)** | **Pagrindinis**  **(dalis %)** | **Aukštesnysis**  **(dalis %)** |
| 1 / 5 | 1 (20%) | 2 (40%) | 2 (40%) |
| 2 / 5 | 1 (20%) | 2 (40%) | 2 (40%) |
| 3 / 8 | 1 (12,5%) | 6 (75%) | 1 (12,5%) |
| 4 / 9 | 2 (22,2%) | 5 (55,6%) | 2 (22,2%) |
| **Viso:** | **5 (18,5%)** | **15 (55,6%)** | **7 (25,9%)** |

|  |  |  |  |
| --- | --- | --- | --- |
| **Klasė / klasę baigusių mokinių skaičius** | **Pasaulio pažinimas (Lygis)** | | |
| **Patenkinamas**  **(dalis %)** | **Pagrindinis**  **(dalis %)** | **Aukštesnysis**  **(dalis %)** |
| 1 / 5 | 1 (20%) | - | 4 (80%) |
| 2 / 5 | 1 (20%) | 2 (40%) | 2 (40%) |
| 3 / 8 | - | 5 (62,5%) | 3 (37,5%) |
| 4 / 9 | 2 (22,2%) | 5 (55,6%) | 2 (22,2%) |
| **Viso:** | **4 (14,8%)** | **12 (44,4%)** | **11 (40,8%)** |

Kurso kartoti paliktų mokinių nebuvo.

**1.3.5. Pagrindinio ugdymo rezultatai.**

Pagrindinio ugdymo koncentre 2017/18 m. m. mokėsi 45 mokiniai.

**2017/18 m. m. mokymosi rezultatai**

|  |  |  |  |
| --- | --- | --- | --- |
| **Klasė** | **Mokinių skaičius** | **L. gerai ir gerai baigusiųjų sk.** | **L. gerai ir gerai baigusiųjų dalis (%)** |
| 5 | 7 | 1 | 14% |
| 6 | 8 | - | - |
| 7 | 9 | - | - |
| 8 | 9 | - | - |
| 9 | 5 | - | - |
| 10 | 7 | - | - |

Pastaba: viena 7 kl. mokinė buvo mokoma namuose pagal individualizuotą programą.

Papildomi darbai buvo skirti: 7 kl. – 1 mokinei.

35 % mokinių pagerėjo mokymosi vidurkis lyginant su jų ankstesnių metų vidurkiu.

Kurso kartoti paliktų mokinių nebuvo.

**1.3.6. NMPP ir PUPP rezultatai.**

Mokykla dalyvavo 2, 4, 6 ir 8 klasių Nacionaliniame mokinių pasiekimų patikrinime. Rezultatai išanalizuoti kartu su mokiniais, tėvais, metodinėse grupėse ir mokytojų tarybos posėdžiuose. Priimti sprendimai tolimesnei pažangai gerinti.

2016 m. Standartizuotų testų ir 2018 m. NMPP rezultatai:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2 kl. | | | | | | | | | vidurkis |
|  | Matematika | | Skaitymas | | Rašymas 1 d. | | | Rašymas 2 d. | | % |
|  | % | | % | | % | | | % | |  |
| 2018 | 72,8 | | 70,7 | | 78,2 | | | 77,9 | | 74,9 |
|  | 2 / 4 kl. | | | | | | | | |  |
|  | Matematika | | Skaitymas | | Rašymas | | | Pasaulio p. | |  |
| 2016 | 87,3 | | 79,3 | | 88,4 | | 69,2 |  | | 81,05 |
| 2018 | 85,1 | | 84,7 | | 86,1 | |  | 79,9 | | 83,95 |
|  | 4 / 6 kl. | | | | | | | | |  |
|  | Matematika | | Skaitymas | | Rašymas | | | Pasaulio p. | |  |
| 2016 | 53,1 | | 57,4 | | 48,8 | | | 54,7 | | 53,5 |
| 2018 | 55,1 | | 67,5 | | 53,8 | | |  | | 58,8 |
|  | 4 / 6 / 8 kl. | | | | | | | | |  |
|  | Matematika | Skaitymas | | Rašymas | | Gamt.m. | | | Soc.m. |  |
| 2014 | 43,8 | 40,8 | | 62,6 | |  | | |  | 49,07 |
| 2016 | 26,3 | 52,1 | | 35,6 | |  | | |  | 38 |
| 2018 | 44,2 | 63,1 | | 57,2 | | 46,9 | | | 52,2 | 52,72 |

2016 m. bendras vidurkis – 53,5%

2018 m. bendras vidurkis – 67,59%

Lyginant 2016 m. ir 2018 m. (tų pačių klasių vidurkius):

2016 m. (2, 4, 6 kl.) – 57,52%

2018 m.(4, 6, 8 kl.) – 65,16%

2017 m. ir 2018 m. NMPP rezultatai:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 2 kl. | | | | | | | | vidurkis |
|  | Matematika | | Skaitymas | | Rašymas 1 d. | | Rašymas 2 d. | | % |
|  | % | | % | | % | | % | |  |
| 2017 | 77,9 | | 72,4 | | 80,5 | | 82,1 | | 78,23 |
| 2018 | 72,8 | | 70,7 | | 78,2 | | 77,9 | | 74,9 |
|  | 4 kl. | | | | | | | |  |
|  | Matematika | | Skaitymas | | Rašymas | | Pasaulio p. | |  |
| 2017 | 48,4 | | 59,0 | | 49,4 | | 57,6 | | 53,6 |
| 2018 | 85,1 | | 84,7 | | 86,1 | | 79,9 | | 83,95 |
|  | 6 kl. | | | | | | | |  |
|  | Matematika | | Skaitymas | | Rašymas | |  | |  |
| 2017 | 46,9 | | 42,2 | | 47,5 | | 45,53 |
| 2018 | 55,1 | | 67,5 | | 53,8 | | 58,8 |
|  | 8 kl. | | | | | | | |  |
|  | Matematika | Skaitymas | | Rašymas | | Gamt.m. | | Soc.m. |  |
| 2017 | 24,5 | 31,1 | | 41,3 | | 19,1 | | 33,3 | 29,86 |
| 2018 | 44,2 | 63,1 | | 57,2 | | 46,9 | | 52,2 | 52,72 |

Lyginant 2016 m. ir 2018 m. (tų pačių klasių vidurkius):

2016 m. (2, 4, 6 kl.) – 57,52%

2018 m.(4, 6, 8 kl.) – 65,16%

2018 metais Pagrindinio ugdymo pasiekimų patikrinime dalyvavo septyni 10 klasės mokiniai.

Lietuvių kalbos PUPP vidutiniškai surinktų taškų dalis - 66,7% (šalyje – 56,8%), įvertinimo balais vidurkis 7,4 (šalyje – 6,4).

Matematikos PUPP vidutiniškai surinktų taškų dalis – 50,01% (šalyje – 42,6%), įvertinimo balais vidurkis 5,7 (šalyje – 5,0).

Visi mokiniai gavo pagrindinio išsilavinimo pažymėjimus. Nepatenkinamų įvertinimų nebuvo. Rezultatai išanalizuoti kartu su mokiniais, tėvais, metodinėse grupėse ir mokytojų tarybos posėdžiuose.

**1.4. Švietimo įstaigos vadovai, jų indėlis, tobulinant įstaigos administravimą (vadovo veikla formuojant ir keičiant įstaigos kultūrą, bendradarbiavimas su soc. partneriais, žmogiškųjų, materialinių ir finansinių išteklių valdymas, veiklos tobulinimas, šių metų naujovės ar tęstinumas).**

Mokyklai vadovavo: mokyklos direktorius; direktoriaus pavaduotoja ugdymui (0,5 etato); ūkvedė (0,5 etato).

Informacija, susijusi su mokyklos švietimo politikos vykdymu, mokykloje organizuojamus renginius ir mokinių pasiekimus, teikiama mokyklos internetinėje svetainėje [www.kapciamiestis.lt](http://www.kapciamiestis.lt)., tėvų susirinkimuose, įvairių švenčių metu bei TAMO elektroniniame dienyne.

Mokytojų tarybos posėdžiuose didelis dėmesys buvo skiriamas mokinių pažangumo, lankomumo rezultatų analizei, specialių ugdymosi poreikių turinčių mokinių gebėjimams aptarti. Posėdžių, susirinkimų metu mokyklos darbuotojai yra supažindinami su naujausiais švietimo bei mokyklos dokumentais.

Organizuojant mokyklos veiklą, rengiant mokyklos veiklą reglamentuojančius dokumentus, įvairių renginių nuostatus, tvarkas, planus, metinę turto inventorizaciją, mokyklos veiklos įsivertinimą, viešuosius pirkimus, ugdymo planą – direktorius sudaro darbo grupes, paskiria atsakingus asmenis, tariasi su savivaldos institucijomis.

Šios darbo grupės padėjo veiksmingai spręsti ugdymo proceso, kultūros puoselėjimo, bendradarbiavimo su socialiniais partneriais, pagalbos mokiniams ir kitus, kaip besimokančios organizacijos, veiklos klausimus.

Mokyklos veiklos kokybės įsivertinime dalyvavo visi mokytojai. Jų veiklą koordinavo direktoriaus pavaduotoja ugdymui. Gauti rezultatai panaudojami tolesnei mokyklos veiklai planuoti.

Visiems darbuotojams buvo sudarytos palankios sąlygos kvalifikacijai tobulinti, dalintis gerąja patirtimi.

Mokykla palaiko draugiškus ryšius su rajono mokyklomis: kartu vykdomos pedagogų kvalifikacinės programos, projektai, mokinių draugiškos sportinės varžybos, konkursai, dalijamasi gerąja darbo patirtimi. Užmegzti ir palaikomi ryšiai su A. Kazickienės lituanistine mokykla (JAV, NY), Seinų „Žiburio“ gimnazija (Lenkija), Halo ir Skantorpo lituanistinėmis mokyklomis (Anglija), Pockūnų pagrindine mokykla (Seinai, Lenkija).

Pasirašyta bendradarbiavimo sutartis su miestelio bendruomene ir su Lazdijų rajono Sausio 13–osios Gynėjų draugija.

Mokykla bendradarbiauja su VšĮ Lazdijų švietimo centras – teikiamos įvairios konsultacijos, vyksta mokymai, seminarai; su Užimtumo tarnybos prie Lietuvos Respublikos socialinės apsaugos ir darbo ministerijos, Vilniaus klientų aptarnavimo departamento Lazdijų skyriumi - mokiniai supažindinami su įvairiomis profesijomis, vyksta konsultacijos apie jaunimo užimtumo programas, padedančioms įgyti paklausią profesiją, darbuotojų paieška; su Veisiejų technologijos ir verslo mokykla – vyksta įvairios konsultacijos, atvirų durų renginiai, sudaromos sąlygos mokiniams susipažinti su mokykla.

Mokykla bendrauja su Alytaus apskrities vaiko teisių apsaugos skyriumi Lazdijų rajone, Alytaus apskrities vyriausiojo policijos komisariato Lazdijų rajono policijos komisariatu – sprendžiamos problemos, susijusios su nepilnamečių teisės pažeidimais, vykdomas prevencinis darbas.

Bendradarbiaujame su Kapčiamiesčio miestelio bendruomene, biblioteka, seniūnija, ambulatorija, Kapčiamiesčio Emilijos Pliaterytės muziejumi, VSAT Varėnos pasienio rinktinės Kapčiamiesčio pasienio užkarda.

Mokykla yra miestelio švietimo ir kultūros židinys. Vykdomi bendri renginiai ir projektai, švenčiamos įvairios šventės, sprendžiame iškilusias problemas.

Mokykloje suorganizuoti 6 bendri renginiai su tėvais, pravestos dvi paskaitos mokinių tėvams (globėjams), vykdytos 6 akcijos, įtraukusios tėvus („Mezgu Lietuvą“ (2,5 ilgio ir 2 m. pločio megztas Lietuvos žemėlapis, skirtas Lietuvos valstybės 100-mečiui įamžinti), „Darom 2018“, „Mokyklos gražinimo akcija“, „Uždekime žvakelę“ (apleistų kapų tvarkymas), „Neriu žiemą...“ (nertos snaigės mokyklos erdvėms papuošti), „Mes laukiam Kalėdų“ (vienišų senelių, žmonių su negalia lankymas), mokinių tėvų apklausa „Pedagogų ir tėvų bendradarbiavimo formos ugdymo procese“ ir kt. Dalyvaujant Varnėnų kaimo bendruomenės projekto „Praleisk laisvalaikį kitaip“ veiklose, išvykose, dalis mokinių tėvų lydėjo mokinius į išvykas, pramogas. Įgyvendintas mokyklos projektas „Žaidžiame teatrą“- bendradarbiaujant su aktore-režisiere Kristina Kazlauskaite, mokyklos bendruomenė pastatė spektaklius „Krištolinė kurpaitė“ ir „Trys mylimos“.

Mokykloje suburtas bendraminčių Moterų klubas, kuriame dalyvauja seniūnijos moterys ir merginos. Kassavaitinių susitikimų metu moterys mokosi įvairių rankdarbių, prisideda prie miestelio renginių organizavimo, užsiima labdaringa veikla ir pan.

Mokyklos sporto aikštynas ir sporto salė padeda spręsti miestelio jaunimo užimtumo problemas, tačiau jiems jau yra reikalingas kapitalinis remontas.

Mokytojai ir mokiniai dalyvauja tautinėje, patriotinėje ir pilietinėje veikloje mokykloje ir už jos ribų. Mokykloje organizuojami valstybinių, tautinių, religinių švenčių paminėjimai, dalyvaujama miestelio, rajoniniuose renginiuose.

2018 m. mokiniai ir mokytojai aktyviai dalyvavo įvairiuose renginiuose, konkursuose, varžybose, projektuose. Ypatingai džiugina mokinių sportiniai pasiekimai. Mokiniai aktyviai žaidžia futbolą ne tik pamokų, bet ir laisvalaikio metu, dalyvauja įvairiose varžybose, užima prizines vietas.

**1.5. Ugdymo, prevencijos ir socializacijos programų įgyvendinimas, rezultatai.**

2018 m. buvo vykdoma socialinių ir emocinių įgūdžių ugdymo programa priešmokyklinio ugdymo vaikams „Zipio draugai“, prevencinė programa „Įveikiame kartu“ 1-4 klasių mokiniams, prevencinė smurto ir patyčių programa „Kurkime saugią mokyklą“ 5-8 klasėse, „Savižudybių prevencijos programa“ 9-10 klasėse.

Alkoholio, tabako ir kitų psichiką veikiančių medžiagų vartojimo prevencijos programa įgyvendinama atskiras temas integruojant į mokomuosius dalykus bei nagrinėjant klasių valandėlių metu.

Mokykloje buvo vykdoma vaikų vasaros poilsio dieninė stovykla „Lietuvos ateitis - kūrybingi vaikai“, kuriai Lazdijų rajono savivaldybės taryba skyrė 723 Eur. Stovyklos tikslas - suteikti vaikams, gyvenantiems sunkiose socialinėse sąlygose, deramą laisvalaikio užimtumą, pasirūpinti jų sveikata vasaros atostogų metu, bei sudaryti sąlygas atsiskleisti gebėjimams, menui, aktoriniams gebėjimams, aplinkos pažinimui, bendravimui. Dalyvaudami stovykloje „Lietuvos ateitis - kūrybingi vaikai“, vaikai prasmingai leido laisvalaikį vasaros atostogų metu, pažino aplinką ir daug bendravo, kurdami personažus, dekoracijas. Visą stovyklos laiką dirbo su aktore Kristina Kazlauskaite, pajuto kūrybinę dvasią, įgijo drąsos svajoti ir įgyvendinti, ką gero ir įdomaus mato. Įgijo daugiau pasitikėjimo savimi, išmoko dirbti grupėse. Buvo sudarytos sąlygos kūrybiniams gebėjimams, savarankiškam ir grupiniam darbui, aplinkos pažinimui, bendravimui, kūrybinių idėjų puoselėjimui. Bendraudami ir bendradarbiaudami dalyviai sustiprino tarpusavio ryšį, draugystę, toleranciją, pagalbą vienas kitam.

Įgyvendinamos prevencinės programos. Paruošti ir atnaujinti du stendai apie žalingų įpročių žalą. Klasių valandėlių metu nagrinėtos sveikos gyvensenos temos (sveikatos ir sveikos gyvensenos samprata; fizinis aktyvumas; sveikas gyvenimo būdas, grūdinimosi nauda; psichotropinių medžiagų vartojimas, statistika Lietuvoje). Sveikatos specialistė įvairiose klasėse vedė pamokas, skaitė pranešimus.

VGK veikla buvo orientuota į savalaikį pagalbos teikimą mokiniams, turintiems sunkumų bei tėvų švietimui.

**1.6. IKT naudojimas, jų skaičius švietimo įstaigoje.**

Prie interneto prijungti visi 27 stacionarūs ir 20 nešiojamųjų kompiuterių, keturiolika televizorių, spausdintuvai, daugiafunkcinis kopijavimo aparatas. Kompiuterizuotos mokytojų darbo vietos.

Mokytojai pamokose naudojasi dvejomis interaktyviomis lentomis ir vienomis interaktyviomis grindimis, kiekvienoje klasėje yra įrengta televizoriai ir internetinis tinklas. Visi mokytojai turi nešiojamus kompiuterius. Pamokų efektyvumui ir įvairovei naudojama „Aktyvios klasės“ (Šviesa) skaitmeninių pamokų komplektai interaktyviai lentai (ikimokyklinis ir priešmokyklinis ugdymas – 10 pamokų, pradinis ugdymas: 1 klasė – 20 pamokų, 2 kl.– 17 pam., 3 kl. – 15 pam., 4 kl.– 15 pam., muzika – 10 pam., anglų kalba: 2 kl. – 11 pam.; matematika: 5 kl. – 39, 6 kl. – 25, 10 kl. – 25 pamokos; lietuvių kalba: 9 kl. – 24 pamokos; biologija: 7 kl. – 25, 10 kl. – 20 pamokų; istorija: 7 kl. – 25 pamokos), mokomiesiems filmams, skaidrėms ir kitai informacinei medžiagai pateikti naudojami kabinetuose įrengti televizoriai, taip pat projektoriai. Visi pradinių klasių mokinių tėvai pasinaudojo „Pradinukų draudimo“ programa ir mokiniams buvo suteikta nemokama pasirinkto mokomojo EMA dalyko licencija. Todėl pradiniame ugdyme naudojamos elektroninės EMA pratybos. Pamokose naudojami EDUKA klasė svetainėje pateikti vadovėliai ir užduotys. Mokiniai dalyvavo internetiniuose konkursuose „Matematikos ekspertas“, „Olympis“, „Nacionalinis loginio mąstymo ir problemų sprendimo konkursas“, „Nacionalinis loginio mąstymo ir problemų sprendimo konkursas“ ir „Bebras“.

Mokyklos veikloje naudojamasi dokumentų valdymo sistema "DocLogix", elektroninio pašto paslaugomis, mokinių ir mokytojų duomenų bazėmis, NEC sistema KELTAS, duomenų įvedimo moduliu DIVEMO, švietimo valdymo informacine sistema ŠVIS, karjeros ugdymui skirta duomenų baze UKSIS. Banko pavedimai, vietiniai mokėjimai bei kitos operacijos atliekamos naudojant bankų internetines sistemas (LVSAF ir kt.).

Mokiniams, jų tėvams (globėjams, rūpintojams) žinios apie mokyklos veiklą skelbiamos interneto tinklalapyje [www.kapciamiestis.lt](http://www.kapciamiestis.lt), [www.facebook.com](http://www.facebook.com) sukurtame Lazdijų r. Kapčiamiesčio E Pliaterytės mokyklos puslapyje, TAMO elektroniniame dienyne, vietos ir šaliesspaudoje, individualiai, tėvų dienų metu, susirinkimų metu.

Nuo 2014 m. buvo pradėta naudoti centralizuota laisvų vietų apskaitos savivaldybės įsteigtų biudžetinių švietimo įstaigų ikimokyklinio ir priešmokyklinio ugdymo informacinė sistema.

**1.7. Pagrindinės švietimo įstaigos veiklos pokyčiai ir pasiekimai, problemos ir jų sprendimo būdai.**

Nepakankama nemažos dalies mokinių mokymosi motyvacija. Todėl šiais metais didesnis dėmesys buvo skiriamas IKT, aktyvaus mokymo taikymui, atvirų ir integruotų pamokų vedimui. Stengėmės ugdyti asmenis, motyvuotus sveikai gyventi, nevartoti alkoholio, tabako ir kitų psichiką veikiančių medžiagų. Buvo organizuojami šveičiamieji užsiėmimai tėvams įvairiomis vaikų auklėjimo temomis.

Mokymo proceso aprūpinimui vadovėliais ir kitomis mokymo priemonėmis išnaudotos visos lėšos, skirtos vadovėliams ir įsigyti. Kabinetų modernizavimui ir aprūpinimui šiuolaikinėmis mokymo priemonėmis išnaudotos visos lėšos, skirtos mokymo priemonėms įsigyti. 1 - 4 klasių pamokose ir popamokinėje veikloje aktyviai naudojamasi ES projekto „Mokyklų aprūpinimas gamtos ir technologinių mokslų priemonėmis" lėšomis gautomis mokymo priemonėmis, medžiaga. Atnaujinti naujomis mokymo priemonėmis technologijų kabinetai, muzikos kabinetas, sporto salės inventorius.

Atnaujintos 2 mokomosios klasės, įrengtos durys iš IUG grupės į tualetą (anksčiau vaikai į tualetą patekdavo per mokyklos koridorių). Perdažytos sporto salės grindys. Sutvarkytas mokyklos vidinio kiemo apšvietimas. Įrengta nauja žaidimų aikštelė IUG-pradinių klasių mokiniams. Atnaujinta gyvatvorė, iškirsti menkaverčiai, seni medžiai, atsodinti nauji medžiai, sutvarkyti gėlynai ir želdiniai, įrengta tvora šalia žaidimų aikštelių (dėl saugumo – šalia status šlaitas link upės).

Įsigyta Lietuvos istorinė ir Europos Sąjungos vėliavos, pastatyti trys nauji stiebai vėliavoms. Atnaujinti herbai direktoriaus ir pavaduotojos kabinetuose, stendai II a. fojė.

Mūsų mokykla yra likusi vienintelė Lazdijų rajono savivaldybės ugdymo įstaiga, kuri dar nėra renovuota (apšiltinta), todėl yra labai išaugę šildymo išlaidos. Taip pat reikia rekonstruoti mokyklos stadioną, kuriame vasarą susirenka daug į aplinkinių kaimų sodybas suvažiavusio pailsėti jaunimo. Stadionas neremontuotas nuo jo pastatymo laikų, t.y. nuo 1984 metų. Taip pat reikia pabaigti mokyklos teritorijos aptvėrimo darbus. Reikia naujos dangos mokyklos vidinio kiemo aikštelei.

Šioms išvardintoms problemoms spręsti reikalinga finansinė parama.

**II. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Eil. Nr.** |  | | **Tikslo pasiekimo vertinimo kriterijus, mato vienetas ir reikšmė** | | | | | | | | |
| **1.** | **Tikslas** | | **Planuota** | | | | | | **Įvykdyta** | | |
|  | **Tobulinti bendradarbiavimo ir bendravimo su mokinių tėvais galimybės.** | | ≥ 40 % bendruomenės narių įtraukti į savanorišką veiklą;  ≥ 30 % bendruomenės narių dalyvaus mokyklos veiklos tobulinime (tėvų susirinkimai, projektai, pamokos);  ≥ 70 % tėvų žino savo vaikų pasiekimus, efektyviai bendradarbiauja su klasių vadovais ir kitais mokytojais | | | | | | Virš 40% bendruomenės narių įsitraukė į savanorišką veiklą;  Virš 30% bendruomenės narių dalyvavo mokyklos veiklos tobulinime (tėvų susirinkimai, projektai, pamokos);  90% tėvų žino savo vaikų pasiekimus, efektyviai bendradarbiauja su klasių vadovais ir kitais mokytojais | | |
|  | **Uždavinys.** | | | | | | | | | | |
| **1.1.** | **Efektyvinti Tėvų komiteto veiklą.** | | | | | | | | | | |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | | | **Atsakingi vykdytojai** | | **Įvykdymo terminas** | | | **Asignavimai (tūkst. Eur)** | |
| **Planuota** | | **Įvykdyta** | **Numatyta data** | **Faktinė data** | | **Patvirtinti** | **Panaudoti** |
| 1.1.1 | Tėvų komiteto susirinkimų organizavimas. | Susirinkimų skaičius – 3 kartai per metus. | | Suorganizuota 3 tėvų susirinkimai kuriuose dalyvavo apie 50% komiteto narių. | Direktorius, tėvų komiteto pirmininkas | | 2018 m. | 2018 m. | | Žmogiškieji ištekliai,  asignavimai darbuotojų darbo užmokesčiui | Žmogiškieji ištekliai |
| **1.2.** | **Kurti neformalias mokyklos bendruomenės atstovų grupes.** | | | | | | | | | | |
| 1.2.1. | Moterų klubo tęstinė veikla | Susitikimų skaičius - 3 kartai per mėnesį. | | Taip | Pradinių klasių mokytojos, direktoriaus pavaduotoja ugdymui | | 2018 m. | 2018 m. | | Žmogiškieji ištekliai, asignavimai darbuotojų darbo užmokesčiui | Žmogiškieji ištekliai |
| **1.3.** | **Aktyvinti tėvų įtraukimą į ugdymo procesą.** | | | | | | | | | | |
| 1.3.1 | Tėvų dalyvavimas klasių valandėlėse, pamokose, renginių organizavimas. | Tėvai suorganizuos 2 renginius, praves po 2 valandėles per metus kiekvienoje klasėje. | | Mokykloje suorganizuoti 6 bendri renginiai su tėvais:  1) akcija „Darom“;  2) mokyklos gražinimo akcija;  3) projektas „Žaidžiame teatrą“;  4) akcija „Šok į tėvo klumpes“;  5) akcija „Uždekime žvakelę“;  6) padėkos vakaras „Ačiū, kad esate“.  Tėvai suorganizavo kapų tvarkymą prieš Vėlines miestelio kapinėse, pradinių klasių mokinių išvyką prie Ilgio ežero, mokinių išvyką į „Žalgirio“ krepšinio varžybas, į boulingą; viso pravedė 4 klasės valandėles. | Direktoriaus pavaduotoja ugdymui, klasių auklėtojai | | 2018 m. sausis - gruodis | 2018 m. sausis - gruodis | | Žmogiškieji ištekliai | Žmogiškieji ištekliai |
| 1.3.2. | Bendras tėvų ir mokytojų pamokų vedimas. | Bendrai pravestų pamokų skaičius - 1 pamoka per metus kiekvienoje klasėje. | | Per mokslo metus tėvai pravedė 10 pamokų mokiniams | Direktoriaus pavaduotoja ugdymui, klasių auklėtojai, mokytojai, dalykų mokytojai | | 2018 m. | 2018m sausis - lapkritis | | Žmogiškieji ištekliai, asignavimai darbuotojų darbo užmokesčiui | Žmogiškieji ištekliai, asignavimai darbuotojų darbo užmokesčiui |
| 1.3.3. | Bendrų renginių su socialiniais partneriais organizavimas. | Bendrų renginių, įtraukiant visą bendruomenę skaičius – 3 per metus. | | Įvyko bendri renginiai: su miestelio bendruomene: akcija „Darom“, Užgavėnių šventė, kalėdinė dekoracija; su E. Pliaterytės muziejumi: E.Pliaterytės pagerbimas, žvakių liejimas, pusiaužiemio paminėjimas, kiaušinių marginimas, kalėdinės dekoracijos gaminimas, valstybinių švenčių paminėjimai, organizuota tarptautinė piešinių paroda – konkursas; su seniūnija – vienišų senelių lankymas, aplinkos tvarkymas, apleistų kapų tvarkymas; su biblioteka – akcija „Prikelk knygą“ ir kt. | Renginių organizatoriai | | 2018 m. | 2018 m. sausis - gruodis | | Žmogiškieji ištekliai, asignavimai darbuotojų darbo užmokesčiui | Žmogiškieji ištekliai, asignavimai darbuotojų darbo užmokesčiui |
|  |  | | | **Tikslo pasiekimo vertinimo kriterijus, mato vienetas ir reikšmė (laikotarpio pabaigoje)** | | | | | | | |
| **2.** | **Tikslas** | | | **Planuota** | | | | **Įvykdyta** | | | |
| **2.** | **Efektyvinti mokinių ugdymo procesą, individualizuojant ir diferencijuojant dėstomą dalyką.** | | | Po mokymų, kursų, seminarų. 30 proc. mokytojų dalinsis patirtimi elektroninėje erdvėje.  Ne mažiau 50 proc. mokytojų pamokose naudos IKT priemones.  100 proc. 1-10 klasių mokinių metiniai įvertinimai bus teigiami ir bus keliami į aukštesnes klases.  Pagerės NMPP testų rezultatai proc. lyginant su praėjusių metų rezultatų vidurkiu 0,1% | | | | Po mokymų, kursų, seminarų apie 50 proc. mokytojų dalinosi patirtimi elektroninėje erdvėje.  70 proc. mokytojų pamokose naudojo IKT priemones.  100 proc. 1-10 klasių mokinių metiniai įvertinimai teigiami ir visi mokiniai perkelti į aukštesnes klases.  2018 m. NMPP testų rezultatai lyginant su praėjusių metų (2017 m.) rezultatų vidurkiu geresni 15,79%, lyginant su 2016 m. vidurkiu (tų pačių klasių) geresni 7,64%. | | | |
| **2.1.** | **Uždavinys** | | | | | | | | | | |
| **2.1.** | **Dalyvauti kursuose, seminaruose individualizavimo ir diferencijavimo tema.** | | | | | | | | | | |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | | | **Atsakingi vykdytojai** | **Įvykdymo terminas** | | | | **Asignavimai (tūkst. Eur)** | |
| **Planuota** | | **Įvykdyta** | **Numatyta data** | | **Faktinė data** | | **Patvirtinti** | **Panaudoti** |
| 2.1.1. | Seminarai, kursai, nuotoliniai mokymai. | Ne mažiau 20% mokytojų dalyvaus įvairiuose seminaruose, kursuose individualizavimo ir diferencijavimo temomis. | | Dalyvavo 6 mokytojai – 23 %. | Direktorius,  direktoriaus pavaduotoja ugdymui | | 2018 m. | 2018 m. | | Mokinio krepšelio lėšos mokytojų kvalifikacijai kelti |  |
| **2.2.** | **Dalintis patirtimi po kursų, seminarų, mokymų.** | | | | | | | | | | |
| 2.2.1. | Pasidalijimas patirtimi metodinėse grupėse. | Mokytojai ne mažiau kaip 2 kartus per metus metodinėse grupėse dalinsis patirtimi. | | Mokytojai mokinių atostogų metu (3 kartus) metodinėse grupėse organizavo pasitarimus informacijos po kursų, seminarų pasidalijimui | Metodinių grupių pirmininkai, direktoriaus pavaduotoja ugdymui | | 2018 m. | 2018 m. sausis, balandis, spalis | | Žmogiškieji ištekliai, asignavimai darbuotojų darbo užmokesčiui | Žmogiškieji ištekliai |
| 2.2.2. | Pasidalijimas įgyta patirtimi, informacija elektroninėje erdvėje. | Ne mažiau 30% mokytojų pasidalins informacija elektroninėje erdvėje  (el.paštu, e.dienyne ir pan.) | | Visi mokytojai, dalyvavę seminaruose, individualizavimo ir diferencijavimo temomis, informacija pasidalino elektroninėje erdvėje | Metodinių grupių pirmininkai,  dalykų mokytojai | | 2018 m. | 2018m. | | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **2.3.** | **Efektyviau naudoti turimas IKT priemones, programas, ieškoti naujovių.** | | | | | | | | | | |
| 2.3.1. | Interaktyvios pamokos „Aktyvi klasė“, elektroninės pratybos, Eduka klasė, vaizdo pamokos. | Mokytojų, pamokose naudojančių IKT priemones – daugiau negu 40% | | Visi priešmokyklinio, ikimokyklinio ugdymo, pradinių klasių, kalbų, tiksliųjų ir gamtamokslių dalykų mokytojai naudoja IKT priemones pamokose – apie 70% | Metodinių grupių pirmininkai,  dalykų mokytojai | | 2018 m. | Per visus mokslo metus | | Asignavimai darbuotojų darbo užmokesčiui | Asignavimai darbuotojų darbo užmokesčiui |
| 2.3.2. | Dalyvavimas internetiniuose konkursuose. | Sudalyvaus ne mažiau kaip 2 konkursuose. | | Mokiniai dalyvavo 5 internetiniuose konkursuose | Informacinių technologijų mokytojas, klasių auklėtojai, direktoriaus pavaduotoja ugdymui | | 2018 m. | Per visus mokslo metus | | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **2.4.** | **Gerinti mokinių pasiekimus.** | | | | | | | | | | |
| 2.4.1. | Integravimo ir diferencijavimo galimybių plėtojimas pamokoje siekiant asmeninės mokinio pažangos. | 60% mokinių padidės mokymosi vidurkis palyginus su praėjusiais metais | | 35% mokinių pagerėjo mokymosi vidurkis | Direktoriaus pavaduotoja ugdymui, metodinių grupių pirmininkai | | 2018 m. | Per mokslo metus | | Asignavimai darbuotojų darbo užmokesčiui | Asignavimai darbuotojų darbo užmokesčiui |
| 2.4.2. | NMPP ir PUPP rezultatų analizės efektyvus naudojimas mokinių pasiekimams ir pažangai gerinti | Diagnostinių ir standartizuotų testų vidutiniškai surinktų taškų dalis pagerės ne mažiau 0,1% | | Diagnostinių ir standartizuotų testų vidutiniškai surinktų taškų dalis padidėjo daugiau negu 7% | Pradinių klasių,  pagrindinio ugdymo – lietuvių  kalbos, matematikos, socialinių, gamtos mokslų,  mokytojai | | 2018 m. | Per mokslo metus | | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **2.5.** | **Vykdyti projektinę veiklą.** | | | | | | | | | | |
| 2.5.1. | Bendradarbiavimas su kitomis ugdymo įstaigomis. | Pasirašyta ne mažiau 1 bendradarbiavimo sutartis per metus | | Pasirašyta bendradarbiavimo sutartis su miestelio bendruomene | Direktorius, direktoriaus pavaduotoja ugdymui | | 2018 m. | 2018 m. | | Asignavimai darbuotojų darbo užmokesčiui | Asignavimai darbuotojų darbo užmokesčiui |
| 2.5.2. | Ryšių su užsienio lietuvių mokyklomis palaikymas ir plėtojimas | Pravesta ne mažiau 2 bendrų renginių per metus | | Pravestas tarptautinis dailyraščio konkursas „Tau, Lietuva“ ir tarptautinis piešinių konkursas – paroda „Moteris amžių istorijoje“. | Direktorius, direktoriaus pavaduotoja ugdymui | | 2018 m. | 2018m. kovas, lapkritis-gruodis | | Asignavimai darbuotojų darbo užmokesčiui | Asignavimai darbuotojų darbo užmokesčiui |
| 2.5.3. | Dalyvavimas savivaldybės, respublikiniuose ir tarptautiniuose projektuose. | Parengtų projektų skaičius – 5 vnt.  Įgyvendintų projektų skaičius – 4 vnt. | | Parengti 3 projektai, įgyvendinta 2 projektai. | Direktorius, direktoriaus pavaduotoja ugdymui, anglų kalbos mokytojos, socialinė pedagogė | | 2018 m. | 2018m. balandis - gruodis | | Asignavimai darbuotojų darbo užmokesčiui | Asignavimai darbuotojų darbo užmokesčiui |
|  |  | | | **Tikslo pasiekimo vertinimo kriterijus, mato vienetas ir reikšmė (laikotarpio pabaigoje)** | | | | | | | |
| **3.** | **Tikslas** | | | **Planuota** | | | | **Įvykdyta** | | | |
|  | **Siekti, kad mokyklos aplinka būtų saugi.** | | | Mokinių, dalyvavusių gabių vaikų programose, skaičiaus dalis (%) nuo bendro mokinių skaičiaus padidės 3 %.  Mikroklimato mokykloje ir savijautos rodiklis pagal NMPP klausimyną ≥ 0;  Bus pastatyti nauji trys vėliavų stiebai | | | | Mokinių, dalyvavusių gabių vaikų programose, skaičiaus dalis (%) nuo bendro mokinių skaičiaus padidėjo 6 % (nuo 20 % iki 26%).  Mikroklimato mokykloje ir savijautos rodiklis pagal NMPP klausimyną ≥ 0,3.  Mokykloje pastatyti trys nauji vėliavų stiebai. | | | |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | | | **Atsakingi vykdytojai** | | **Įvykdymo terminas** | | | **Asignavimai (tūkst. Eur)** | |
| **Planuota** | | **Įvykdyta** | **Numatyta data** | **Faktinė data** | | **Patvirtinti** | **Panaudoti** |
|  |  | | | | | | | | | | |
| **3.1.** | **Uždavinys: Ugdyti asmenį, motyvuotą sveikai gyventi, nevartoti alkoholio, tabako ir kitų psichiką veikiančių medžiagų.** | | | | | | | | | | |
| 3.1.1. | Žalingų įpročių prevencijos programos rengimas ir įgyvendinimas. | Parengta ir įgyvendinta programų per metus - 2 | | „Zipio darugai“ ir „Kuriame saugią mokyklą“ | Socialinė pedagogė, klasių auklėtojai | | 2018 m. | 2018 m. sausis - lapkritis | | 0,100 | 0,100 |
| 3.1.2. | Stendų apie žalingų įpročių žalą ruošimas ir atnaujinimas | Paruošta ir atnaujinta stendų per metus - 1 | | Paruošti ir atnaujinti du stendai | Socialinė pedagogė | | 2018 m. | 2018 m. kovas, spalis | | 0,100 | 0,100 |
| 3.1.3. | Vaikų užimtumo programų rengimas. | Parengta vaikų užimtumo programų per metus - 3 | | Parengtos 2 vaikų užimtumo programos | Direktoriaus pavaduotoja ugdymui, socialinė pedagogė | | 2018 m. | 2018 m. balandis- gegužė | | 0,800 | 0,750 |
| **3.2.** | **Uždavinys. Gerinti mokyklos materialinę bazę ir estetinį vaizdą.** | | | | | | | | | | |
| 3.2.1. | Mokymo proceso aprūpinimas vadovėliais ir kitomis mokymo priemonėmis | Išnaudotos visos lėšos, skirtos vadovėliams įsigyti | | Taip | Direktorius, ūkvedė | | 2018 m. | 2018 m. | | Mokinio krepšelio lėšos | 2,147 |
| 3.2.2. | Kabinetų modernizavimas ir aprūpinimas šiuolaikinėmis mokymo priemonėmis | Išnaudotos visos lėšos, skirtos mokymo priemonėms įsigyti | | Taip | Direktorius, ūkvedė | | 2018 m. | 2018m. | | Mokinio krepšelio lėšos | 3,450 |
| 3.2.3. | Klasių, koridorių atnaujinimo darbai | Atnaujinta viena klasė, perdažyti koridoriai | | Atnaujintos 2 mokomosios klasės | Direktorius, ūkvedė | | 2018 m. | 2018 m. | | Savivaldybės biudžetas, 0,500 | 0,500 |
| 3.2.4. | Mokyklos aplinkos kampelių, želdinių ir gėlynų atnaujinimas ir formavimas | Atnaujinta aplinka, sutvarkyti gėlynai ir želdiniai | | Taip | Klasių auklėtojai, technologijų mokytojai, neformalaus ugdymo mokytojai, administracija | | 2018 m. | 2018 m. balandis - rugsėjis | | Savivaldybės biudžetas, 0,150 | 0,100 |
| **3.3.** | **Uždavinys. Ugdyti mokinių tautiškumą, patriotizmą ir pilietiškumą.** | | | | | | | | | | |
| 3.3.1. | Valstybinių, tautinių ir religinių švenčių minėjimas mokykloje | Mokykloje bus paminėtos ne mažiau kaip 7 valstybinės, tautinės ir religinės šventės. Jose dalyvaus daugiau kaip 90 % mokyklos mokinių | | Mokykloje paminėtos 8 valstybinės, tautinės ir religinės šventės. Jose dalyvavo daugiau kaip 90 % mokyklos mokinių | Direktorius, direktoriaus pavaduotoja ugdymui, klasių vadovai | | 2018 m. | 2018 m. | | Žmogiškieji ištekliai | Žmogiškieji ištekliai |
| 3.3.2. | Dalyvavimas rajone organizuojamose valstybinėse, tautinėse ir religinėse šventėse | Ne mažiau 20% mokyklos bendruomenės narių dalyvaus rajone organizuojamose valstybinėse, tautinėse ir religinėse šventėse | | Rajone organizuojamose valstybinėse, tautinėse ir religinėse šventėse dalyvavo apie 50 % mokyklos bendruomenės narių | Direktorius, direktoriaus pavaduotoja ugdymui, klasių vadovai | | 2018 m. | 2018 m. | | Žmogiškieji ištekliai | Žmogiškieji ištekliai |
| 3.3.3. | Mokyklos jaunųjų šaulių dalyvavimas tautinėje, patriotinėje ir pilietinėje veikloje | Ne mažiau 90% mokyklos jaunųjų šaulių dalyvauja tautinėje, patriotinėje ir pilietinėje veikloje | | Apie 90% mokyklos jaunųjų šaulių dalyvauja tautinėje, patriotinėje ir pilietinėje veikloje | Direktorius, mokyklos jaunųjų šaulių vadas | | 2018 m. | 2018 m. | | Žmogiškieji ištekliai | Žmogiškieji ištekliai |
| 3.3.4. | Valstybinės atributikos įsigijimas ir atnaujinimas | Įsigyta Lietuvos istorinė ir Europos Sąjungos vėliavos  Pastatyti trys nauji stiebai vėliavoms | | Įsigyta Lietuvos istorinė ir Europos Sąjungos vėliavos,  pastatyti trys nauji stiebai vėliavoms | Direktorius, ūkvedė | | 2018 m. | 2018 m. gegužės mėn. | | Žmogiškieji ištekliai | Žmogiškieji ištekliai |

\_\_\_\_\_\_\_\_\_\_\_\_\_